Onsdag 18.03.20

Hei alle sammen!

Det er så fint med tilbakemeldinger på hvordan dagene går. Vi har fått både mail og bilder. Det er super bra. Vi opplever at det jobbes godt der hjemme. Hvis noen elever har behov for å ringe oss og fortelle litt om arbeidet sitt er det muligheter for det. Det er bare å ta kontakt med oss. En oppfordring fra oss er at dere får gjort noe hyggelig sammen i løpet av dagen.

Dagene hjemme kan bli lange og elevene kan kjenne på et savn etter venner og ikke helt forstår hvorfor de ikke kan være sammen med venner og være på skolen. Snakk med barnet deres om den situasjonen Norge er i. Her kan dere finne noe tips som dere kan bruke:

<https://www.helsedirektoratet.no/nyheter/rad-om-a-snakke-med-barn-og-unge-om-koronavirus-covid-19>

I løpet av dagen i dag vil dere alle få tilsendt en skoolermelding med brukernavn og passord til elevene via FEIDE innlogging. Dette skal brukes når dere går inn på de ulike læringsportalene som Salaby og lignende. Der er det mange fine og artige emner elevene kan jobbe med og utforske, enten på egen hånd eller sammen med en voksen. De fleste elevene trenger nok litt hjelp i starten.

Vi legger ved litt informasjon vi har fått i dag.

Folkehelseinstituttet har nå fått oversatt generell informasjon om Koronavirus og viktigheten av å holde seg oppdatert til en rekke ulike språk. FHI har også oversatt informasjon om hjemmekarantene og hjemmeisolering. I tillegg har FHI gjort samme informasjonen tilgjengelig på videosnutter på youtube på syv språk og tegnspråk.

Lenker til all informasjonen:

[Generell informasjon om koronavirus på ulike språk](https://www.fhi.no/nettpub/coronavirus/fakta/generell-informasjon-koronavirus-pa-flere-sprak/)

[Informasjon om hjemmekarantene og hjemmeisolering på ulike språk](https://www.fhi.no/nettpub/coronavirus/rad-til-personer-som-er-smittet-eller-har-vart-utsatt-for-smitte/informasjon-om-hjemmekarantene-og-isolasjon-pa-ulike-sprak/)

Ha en bra dag! Hilsen team 1.